Tilstede: Annemarie Bechmann Hansen, Torben Lai, Ellen Aslaksen, Lillian Andersen, Jon Ivar Strømmen, Hege Nyborg, Jon Refsdal Moe, Ragnar Windahl, Karianne Bjellås Gilje, Atle Faye, Merete Lingjærde, Jørn Mortensen (ref)

Oslo 29. juni 2017

**Referat fra utvidet ledermøte torsdag 22. juni 2017 kl. 09.00 – 11.30**

**Sted: Møterom hos rektor/direktør**

SAKER

1. Bordet rundt (30 min.)

*Dekaner og seksjonssjefer gjorde opp status og fremhevet/orienterte om resultatene som er oppnådd gjennom skoleåret. Det har generelt vært et krevende år, men det er oppnådd veldig gode resultater både på avdelings, seksjons,- og institusjonsnivå. Det har vært krevende med mange nye masterprogrammer, med felles avgangsutstillinger, med forskningsuke, med implementering av Canvas, med ferdigstilling av strategiplan o.a. Likefult er det imponerende hvilke samlede resultater som er oppnådd av svært engasjerte ansatte. Det er flere som peker på en sårbarhet i institusjonen og at denne er knyttet til økende ambisjonsnivå og utfordringer knyttet til samhandling. Dette tar en samlet institusjon tak i som oppgaver i flere veikartprosjekter allerede fra neste skoleår.*

2. Orienteringssaker (10 min.)

*Rektor gav et resymé fra møte med KD om Mulighetsstudiet, om Tegneskolen 2018*

*og en oppdatering fra møte med NOKUT om akkreditering vitenskapelig høyskole.*

3. Prosjekt roller og oppgaver programansvarlige/studiekonsulenter (15 min.)

*Direktøren redegjorde for prosjektet, og ba om tilbakemelding fra dekanen på hvordan dette skal jobbes videre med. Det var ulike tilbakemeldinger, så rapporten tas opp til behandling i ledermøte rett over sommeren.*

4. Status søknader til prosjektprogrammet høst 2017 (5 min.)

*Rektor orienterte dekaner om at det må redegjøres for potensielle søknader til prosjektprogrammet høst 2017. For å sikre en god prosess bør Siren i forskningsadministrasjonen få en oversikt asap. og helst før sommeren. Nytt av året er bruk av RC som søkerportal.*

5. Prinsipper for budsjett 2018 – første år i ny strategiperiode

*Det utvidete ledermøtet diskuterte på generelt grunnlag hvilke kriterier og prinsipper som skal være styrende for budsjett 2018. KBG understreket behovet for en budsjettmodell som gjør det mulig å følge kostnadene knyttet til studieprogrammene. RW ønsker en modell hvor bruttokostnader til avgang blir tydeliggjort. Møtet konkluderte med behovet for en økonomimodell som gir mulighet for analyser som kan diskuteres åpent. Prioriteringer må skje på basis av denne kunnskapen.*